एह सब होर किश नेईं बलके मुक्खमंत्री पास्सेआ कीते गे वादें गी अक्खे च धूल झोकने दे समान साबत करदा ऐ। नमीं दिल्ली दी तरफा रक्षा मंत्री एक के एंटनी थवां लेई ऐ चिदंबरम तक्कर खोखले आश्वासन ते दित्ते गे पर इत्थे ज़मीनी स्तर उन्पर उने वादें कुसै गी बी प्रभावत नेईं कीता की जे रिआसत च गुस्सै कन्नै भरोची जनता गी शांत करने लेई एह इक चलन बनी चुकदा ऐ। मानवाधिकार हनन, हत्याएं, बंधियें दी गुमशुदगी बगैरा दे पीड़ितें दे दुख ते तकलीफां मौजूदा सत्ता दे दौरान कुतै घट्‌ट होंदी नज़र नेईं आ’वा रदी ऐ। सिवाये प्रशासनिक चेहरें दे बदलाऽ दे इस त्रासदी च कुतै कोई बदलाऽ नेईं रब्बा’रदा ऐ। इत्थे उमर दी गल्लें दी असलियत सामने ओंदी ऐ। दुए लोकें थमां बक्ख दिक्खने दे अपने वादें गी दोहराते होई उनेंगी कोई थकावट नेईं होंदी ऐ पर हर गुजरदे ध्याड़े कन्नै कम्में च जिम्मेदारी बद्‌‌दने दे वजाय घटती गी जा’रदी ऐ।